Martin Schongauer var søn og elev af guldsmeden Caspar Schongauer og uddannede sig i tilslutning til nederlandsk kunst, særlig [[Rogier van der Weyden]], hvis værker han måske har set i [[Nederlandene]] og i [[Beaune]] i [[Frankrig]]. Der findes kun yderst få holdepunkter til oplysning om hans liv og datering af hans værker. Det store maleri ''Madonna im Rosenhag'' i museum i Colmar er på bagsiden troværdigt dateret 1473. Foruden dette tilskrives ham af stilistiske grunde et mindre antal malerier, der hverken er signerede eller daterede, således madonnabilleder i [[München]] og [[Wien]] og ''Kristi Fødsel'' i [[Berlin]].
Maleri